### Resumé

I forbindelse med budgetforlig 2025 blev der afsat 5 mio. kr. i 2025 til styrkelse af de rekreative værdier omkring [adresse]. Indsatsen skal ske i samarbejde mellem Klima-, Natur - og Miljøudvalget, Teknisk Udvalg og Kultur- og Idrætsudvalget. Teknik & Miljø har efter drøftelser i udvalgene og med gruppeformands-gruppen udarbejdet forslag til disponering af midlerne.

### Sagsfremstilling

Af forligsteksten fra budgetforliget 2024 fremgår følgende:
*"Forligspartierne afsætter 5 mio. kr. i 2025 til styrkelse af rekreative værdier omkring [adresse]. Indsatsen sker i et samarbejde mellem Klima-, Natur- og Miljøudvalget, Teknisk Udvalg og Kultur- og Idrætsudvalget".*

På baggrund heraf her Teknik & Miljø udarbejdet et forslag til disponering af midlerne. Forslaget har været behandlet i Klima, Natur- og Miljøudvalget, Kultur- og Idrætsudvalget og Teknisk Udvalg, efterfølgende i møde med formændene for de tre udvalg og i [adresse]. På baggrund af de fremkomne kommentarer er vedhæftede forslag til disponering af midlerne udarbejdet.

### Økonomi

![](data:image/jpeg;base64...)

##### Figur 1 Ny/ændring af anlægsbevilling **Opsummering af de bevillingsmæssige konsekvenser**

Sagen medfører, at der gives anlægsbevilling på 5 mio. kr. til rekreative arealer omkring fjorden. Udgiften finansieres af det til formålet afsatte budget i 2025.

##### **Afledt drift**

Der er afledt drift på 100.000 kr. fra 2027 og frem til vedligehold af inventar, legeredskaber og træningsfaciliteter.
Afledt drift indgår i budgetlægningen 2026-2029 spor 2 og den samlede politiske prioritering af udvalgenes driftsudfordringer.

##### **Høring**

Centralt budget har ingen bemærkninger af bevillingsmæssig karakter.

### Klima og resiliensvurdering

Ikke relevant, da det handler om drøftelse af rekreative faciliteter.

### Sagens videre forløb

Sagen skal behandles i Klima-, Natur- og Miljøudvalget, Kultur- og Idrætsudvalget og Teknisk Udvalg og efterfølgende godkendes i Økonomiudvalget og Byrådet.

### Historik

**Teknik- og Miljødirektøren indstiller, den 5. maj 2025, punkt 77:**

**at** de bevillingsmæssige konsekvenser godkendes, jf. bevillingsskema under afsnittet økonomi.

**Beslutning fra Klima-, Natur- og Miljøudvalget den 5. maj 2025, punkt 77:**

Godkendt.

Stefan Johnsen var fraværende.

**Beslutning fra Kultur- og Idrætsudvalget, den 6. maj 2025, punkt 70:**

Godkendt. Dog med den bemærkning at Kultur- og Idrætsudvalget ønsker, at man allokerer midler til Albuen med henblik på at gøre Albuen mere attraktiv.

Ulrik Thorsen deltog ikke i sagens behandling.

### Indstilling Teknik- og Miljødirektøren indstiller

**at** de bevillingsmæssige konsekvenser godkendes, jf. bevillingsskema under afsnittet økonomi.

### Beslutning

Godkendt.

Bertil Jacobsen var fraværende.